Gwenllian Lansdown

Prif Weithredwr "Dysgu" yw Dr Gwenllian Lansdown Davies (ganed 1979, Llanelwy). Cyn hynny, bu'n Brif Weithredwr Mudiad Meithrin (rhwng 2014 a 2025).

Bu'n gynghorydd sir rhwng 2004 a 2011 gan gynrychioli ward Glan yr Afon ar Gyngor Dinas Caerdydd; ac yn Brif weithredwr Plaid Cymru rhwng 2007 a 2011.

Fe'i haddysgwyd yng Ngholeg y Santes Hilda, Rhydychen rhwng 1997 a 2001 (fel Arddangoswr, ac enillodd Faglor y Celfyddydau mewn Ieithoedd Modern: Ffrangeg a Sbaeneg) a Phrifysgol Caerdydd (MSc Econ a PhD mewn Theori Gwleidyddiaeth). Gweithiodd fel tiwtor mewn Gwleidyddiaeth tra'n gwneud ymchwil ar gyfer ei PhD.

Wedi gweithio i Blaid Cymru bu'n olygydd y cofnodolyn ymchwil academaidd ar-lein, Gwerddon, y Coleg Cymraeg Cenedlaethol rhwng 2011-14.https://www.llyfrgell.cymru/gwybodaeth-i/y-wasg-ar-cyfryngau/datganiadaur-wasg/datganiadaur-wasg-2020/penodi-tair-o-ymddiriedolwyr-newydd-i-fwrdd-llyfrgell-genedlaethol-cymru 

Penodwyd hi yn Brif Weithredwr ar Mudiad Meithrin (Mudiad Ysgolion Meithrin gynt) yn 2014.https://www.bbc.co.uk/cymrufyw/26728716 Yn ei rôl mae wedi siarad yn aml ar strategaeth i ddatblygu addysg blynyddoedd cynnar, gofal plant a bod hynny yn y Gymraeg.https://www.youtube.com/watch?v=abKKAjVPLRQ Sefodd lawr ar ôl 11 mlynedd pan gafodd ei phenodi fel Prif Weithredwr "Dysgu" (Corff Dysgu Proffesiynol Newydd sefydlwyd gan Lywodraeth Cymru). Ei holynydd yw Dr Catrin Edwards, a gychwynodd yn y swydd ganol Rhagfyr 2025.

Yn 2019 bu iddi ymuno â Bwrdd Ymddiriedolwyr Llyfrgell Genedlaethol Cymru.https://www.llyfrgell.cymru/gwybodaeth-i/y-wasg-ar-cyfryngau/datganiadaur-wasg/datganiadaur-wasg-2020/penodi-tair-o-ymddiriedolwyr-newydd-i-fwrdd-llyfrgell-genedlaethol-cymru Mae hi hefyd yn gwasanaethu ar fyrddau S4C a Medr (y Comisiwn dros Addysg Drydyddol ac Ymchwil). Mae hi hefyd yn gweithredu fel 'Unigolyn Cyfrifol' ac ar bwyllgor y Cylch Meithrin / Cylch Ti a Fi lleol fel gwirfoddolwr.

Personol
Mae hi'n briod â Arwyn Groe, ffarmwr a bardd. Mae ganddynt bedwar o blant. Mae hi'n arddel yr enw Dr Gwenllian Lansdown Davies mewn fforymau cyhoeddus a phroffesiynnol.https://www.llyfrgell.cymru/gwybodaeth-i/y-wasg-ar-cyfryngau/datganiadaur-wasg/datganiadaur-wasg-2020/penodi-tair-o-ymddiriedolwyr-newydd-i-fwrdd-llyfrgell-genedlaethol-cymru

Cyfeiriadau

Dolenni allanol
 Gwefan Mudiad Meithrin
 Gwestai pen-blwydd Radio Cymru gyda'r cyflwynydd Dewi Llwyd, 10 Mehefin 2018

Categori:Genedigaethau 1979
Categori:Gwleidyddion Plaid Cymru
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Pobl addysgwyd yn Ysgol Tryfan
Categori:Pobl o Lanelwy
Categori:Prif weithredwyr o Gymru